**Anna Fassatiová** (rodená Gíretová; \* 27. marec 1958, Topoľčany) je slovenská múzejná pracovníčka zameraná najmä na vzdelávanie detí a mládeže.

Životopis
---------

Jej otec Vladimír Gíret pochádzal z Turca a bol účastníkom Slovenského národného povstania. Jej matka Emília Gíretová pochádzala z Liptova. Jej manžel je vedec, odborný manažér a pedagóg Tomáš Fassati.

Detstvo prežila v Topoľčanoch, mladosť v Banskej Bystrici. Neskôr z politických príčin musela odísť s rodinou do Čiech. Spočiatku študovala ekonomiku cestovného ruchu v Banskej Bystrici, neskor v Prahe dejiny umenia a pamiatkovú starostlivosť na Filozofickej fakulte Karlovej Univerzity a teológiu na tej istej škole.

V 80. rokoch pracovala na vzdelávacom oddelení Stredoslovenského múzea v Banskej Bystrici, bola tu kurátorkou mnohých výstav a externe spolupracovala s uznávanou banskobystrickou Galériou F. V roku 1990 spoluzakladala Múzeum umenia a dizajnu v Benešove pri Prahe, kde bola koncepcia roky zameraná na netradičné vzdelávanie verejnosti nie k umeniu samotnému, ale k všeobecným hodnotám sociálnym, ekologickým a duchovným. V múzeu vykonávala do roku 2017 funkciu zástupkyne riaditeľa a odbornej pracovníčky (múzeum bolo v 2017 vo svojej pôvodnej premyslenej koncepcii zlikvidované politikmi ČSSD).

Anna Fassatiová s absolventkou Bauhaus Irenou Blühovou v Galérii F v Banskej Bystrici v roku 1983.
Začiatkom 90. rokov sa podieľala na mapovaní a odbornej dokumentácii historických pamiatok stredočeského mesta Votice. Bola zakladajúcou členkou nadácie pre pamiatky *Historia Monumenta*, ktorá zaistila peniaze na opravu niektorých kultúrnych pamiatok Benešovska. V rokoch 2000 – 2010 bola konzervátorkou pamiatkovej starostlivosti mesta Benešov, je tiež aktívnou organizátorkou podujatí k histórii benešovskej židovskej komunity a predsedníčkou správnej rady pamätníka holokaustu (Pamätník Benešov, o.p.s.). Popri zameraní na architektonické pamiatky sa venovala aj súdobým stavbám, pripravovala oi. napr. každoročný *Deň architektúry*.

Anna Fassatiová s grófom Sternbergom, čestným členom múzejnej rady, krstí novú grafickú značku múzea od Studia Najbrt.
Podieľala sa na vývoji a zavádzaní mnohých progresívnych múzejných vzdelávacích metód, napr. na prvých interaktívnych expozíciách vizuálneho umenia (koncom 80. rokov), laboratóriu elektronickej tvorby (počiatok 90. rokov), experimentálnej učebni druhej gramotnosti (po 2000), prepojenie čitateľskej a vyššej vizuálnej gramotnosti, alebo na výučbovom laboratóriu dizajnu (2010). Na edukáciu architektúry, ktorá bola ešte v 20. rokoch v málo rozvinutom stave, zhromaždila veľkú kolekciu modelových stavebníc z celého sveta. Pripravila robotické tvorivé dielne v benešovskom mini-science parku *Experimenta* (2016), didaktické interaktívne expozície typografie a fotografie.

Anna Fassatiová s riaditeľom International Institute for Information Design Petrom Simlingerom pri jednej z jeho návštev v benešovskom múzejnom laboratóriu vizuálnej komunikácie.
V Galérii F bola Anna Fassatiová spoluorganizátorkou sympózií protirežimnej sociálno-kritickej fotografie, ktoré viedli k pozornosti Štátnej bezpečnosti a k neskoršiemu uzatvoreniu galérie. V benešovskom múzeu umenia odbornou vedúcou pravidelných tvorivých sympózií „Umelecké dielo vo verejnom priestore", výstav dizajnu mladého českého šperku a kurátorkou zbierky umenia a dizajnu. Z benešovských sochárskych sympózií bol rad diel trvalo inštalovaný vo verejnom priestore mesta.

K organizovaným vzdelávacím tematikám často pripájala ekológiu. V 80. rokoch spolu s manželom založila v Banskej Bystrici rozsiahle sídliskové arborétum, v Benešove sa začiatkom 90. rokov podieľala na fungovaní infocentra ekológie a pravidelne organizovala pre verejnosť *Dni Zeme*. Po nežnej revolúcii tiež iniciovala vznik tradície každoročného vianočného stretnutia kresťanov a ďalšej verejnosti na Masarykovom námestí v centre mesta.

Múzeum umenia a designu Benešov, v ktorom Fassatiová pôsobila do roku 2017
Osobnosť demokracie Benešovska 2018
V roku 2017 po násilnom ukončení činnosti pôvodnej koncepcie benešovského múzea umenia dostala Anna Fassatiová od predchádzajúcich starostov a zástupcov starostov mimoriadne uznanie za svoju obetavú prácu a v roku 2018 bola ako druhá žena postihnutá miestnym politickým prevratom na návrh verejnosti ocenená titulom „Osobnosť benešovskej demokracie". V roku 2021 bola zaradená medzi dve tisícky účastníkov a účastníčok česko-slovenského protikomunistického odboja.

Výber z realizovaných výstav
----------------------------

* Československý fotografický kalendár (pravidelná celoštátna prehliadka), Banská Bystrica 1980 – 1990
* Čaro starej fotografie (výber zo stredoslovenských zbierok fotografie 19. storočia), B. Bystrica 1883
* Sociálne fotografie Ireny Blühovej (slovenská absolventka Bauhausu), 1984
* Čajová kultúra, Prvá výstava tejto témy na Slovensku. B. Bystrica 1985
* Český fotografický akt, Múzeum umenia Benešov, 1990
* Cyklus výstav „Osobnosti českého grafického designu" (90. roky 20. storočia)
* Mnohé výberové výstavy „Bienále Benešovska" (1990 – 2016)
* Cyklus výstav študentskej šperkárskej tvorby UMPRUM, Benešov 2005 – 2016
* Tvorba architekta Jaroslava Kadleca, Benešov 2016
* Prírastky zbierky umenia a designu, Benešov, január 2017 (výstava po začatí zakázaná a predčasne uzavretá politikmp ČSSD)

Výber z novších publikovaných textov
------------------------------------

Výuka študentov ČVUT v benešovskom múzejnom laboratóriu ergonómie
* *Historie secesní budovy hospodářské záložny v Benešově*, Benešov 1998 (recenzovaná monografia)
* *Galéria F Banská Bystrica 1980–1990, Spomienka na režimu nepohodlnú galériu*, Benešov, 2001, ISBN 809037980X
* *Muzeum umění Benešov u Prahy 2002*, Benešov, 2002, ISBN 8090314422
* *Český web sociální reklamy*, In: Atelier č. 7, Praha, 2006
* *Kapitoly z dějin Muzea umění a designu Benešov 1990–2010*, Benešov 2011, ISBN 9788087400074
* *Sbírka Muzea umění a designu Benešov*, Benešov, 2014, ISBN 9788087400159
* *Čtvrtstoletí Muzea umění a designu*, Benešov, 2014, ISBN 9788087400166
* *Boží tvůrčí slovo při stvoření a v Prologu Evangelia podle Jana*, Benešov, 2015
* *Výtvarníci Benešovska*, Benešov 2017
* *Jan Šleger: Český Paco Rabanne*, Benešov, 2017, ISBN 9788027032228
* *Galéria F Banská Bystrica v sieti sociálnych vzťahov*, In: Foto-noviny, odb. štvrťročník, Bratislava, 2018
* *Benešovská laboratoř designu*, In: Design 4.0 – Mezičas 2, Praha 2018
* *Sbírka designu více dimenzí*, In: Design 4.0 – Mezičas 2, Praha 2018
* *Knihy pro design*, In: Design 4.0 – Mezičas 2, Praha 2018
* *Pět výstav směřujících ke 100. výročí Bauhausu*, In: Design 4.0 – Mezičas 3, Praha 2019
* *Kolekce pohlednic benešovské sbírky grafického designu*, In: Design 4.0 – Mezičas 3, Praha 2019
* Banskobystrická Galéria F ako miesto protikomunistického odboja, In: FOTO noviny, č. 56, Stredoeurópsky dom fotografie, Bratislava, 2021

Referencie
----------

1. ↑   *Kapitoly z dějin Muzea umění a designu Benešov 1990-2010*. [s.l.] : [s.n.].
2. ↑   *Skupinové a individuální aktivity učí návštěvníka muzea interpretaci umění*. [s.l.] : [s.n.].
3. ↑   *Interaktivní didaktické expozice muzeí umění*. [s.l.] : [s.n.]. ISBN 8090314406.
4. ↑   *Practical visual communication : the second literacy textbook*. [s.l.] : [s.n.]. Dostupné online. ISBN 978-80-87400-05-0.
5. ↑   *Hledání inteligentního designu : průvodce sbírkou a expozicí designu Muzea umění Benešov*. [s.l.] : [s.n.]. Dostupné online. ISBN 978-80-87400-13-5.

Iné projekty
------------

Commons
* Spolupracuj na Commons Commons ponúka multimediálne súbory na tému **Anna Fassatiová**

Autoritné údaje: * abART: 126587
* ISNI: 0000 0000 5757 4735
* NK ČR: jo2004220447
* VIAF: 84163669